ID. Nr. RSU 2026/119/AK

[bookmark: _Hlk210893759]VISPĀRĪGĀS VIENOŠANĀS PROJEKTS
VISPĀRĪGĀ VIENOŠANĀS NR.____________
par labiekārtošanas darbu veikšanu RSU nekustamajos īpašumos

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte, reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese Dzirciema iela 16, Rīga, LV-1007  (turpmāk – Pasūtītājs), kuru uz _____________ pamata pārstāv ____________, no vienas puses,
un 
Vienošanās dalībnieki:
(1)                              , reģistrācijas Nr.                        , juridiskā adrese ___________, kuru uz ______________ pamata pārstāv _____________,  
(2)                              , reģistrācijas Nr.                        , juridiskā adrese ___________, kuru uz ______________ pamata pārstāv _____________,  
(3)                              , reģistrācijas Nr.                        , juridiskā adrese ___________ , kuru uz ______________ pamata pārstāv _____________,  
(4)                              , reģistrācijas Nr.                        , juridiskā adrese ___________ , kuru uz ______________ pamata pārstāv _____________,  turpmāk kopā vai katrs atsevišķi – Vienošanās dalībnieks/i vai Puse/s), no otras puses, saskaņā ar atklāta konkursa “Vispārīgā vienošanās labiekārtošanas darbu veikšanai RSU nekustamajos īpašumos”, ID Nr. RSU 2026/119/AK (turpmāk – atklāts konkurss/iepirkums) rezultātiem, noslēdz šādu Vispārīgo vienošanos (turpmāk – Vienošanās):
VIENOŠANĀS LIETOTIE TERMINI
BIS – Būvniecības informācijas sistēma.
Darba uzdevums – dokuments un tajā ietverto prasību kopums, kas sagatavots pamatojoties uz Tehnisko specifikāciju (tās pielikumiem) un izstrādāts konkrēta Darba nepieciešamībai, kas tiek pievienots Uzaicinājumam. Darba uzdevums satur detalizētas prasības konkrēta Darba izpildei, konkrētam Objektam. 
Darbs/i –visi Vienošanās dalībnieka sniegtie darbi (t.sk. būvdarbi), kurus Vienošanās dalībnieks apņēmies veikt Vienošanās un Līguma kvalitatīvai izpildei.
Finanšu piedāvājums –  Atklāta konkursa ietvaros Vienošanās dalībnieka piedāvājums ar  piedāvātās vienas vienības izmaksām, neieskaitot PVN, kas tiek pievienots pie Vienošanās un kļūst par tās neatņemamu sastāvdaļu.
Līgums – Vienošanās ietvaros, pamatojoties uz Uzaicinājuma rezultātiem, noslēgtais līgums starp Pasūtītāju un konkrētu Vienošanās dalībnieku par Darbu veikšanu.
PVN – pievienotās vērtības nodoklis.
Piedāvājums – Vienošanās dalībnieka iesniegtais piedāvājums konkrētam Darbam pēc Uzaicinājuma saņemšanas, t.sk., piedāvātā līgumcena.
Tehniskā specifikācija – kopējās Pasūtītāja izvirzītās prasības Atklātā konkursā. Pamatojoties uz Tehnisko specifikāciju, Pasūtītājs izstrādā Darba uzdevumu konkrētam Objektam, kas tiek pievienots pie Uzaicinājuma iesniegt piedāvājumus un, kura sastāvā ir detalizētāk norādīts konkrēto Darbu apraksts. 
Uzaicinājums – ierosinājums iesniegt Piedāvājumus par konkrētu Darbu izpildi un uzsākt Vienošanās dalībnieku atlasi, kā rezultātā tiek noskaidrots konkrēts Vienošanās dalībnieks ar kuru tiks noslēgts Līgums par attiecīgo Darbu sniegšanu.
Vienošanās summa – kopējā vienošanās summa bez PVN. Vienošanās summa ietver visas izmaksas, kas saistītas ar Darba uzdevuma izpildi, tajā skaitā izdevumus materiālu un aprīkojuma iegādei, apdrošināšanai, instrukciju izstrādei, saskaņojumu un informācijas iegūšanai, apsekošanai, transportam, nodokļiem nepieciešamām izmaksām, kā arī izmaksas par darbiem, kas nav tieši norādīti, bet kuru izpildes vai pielietojuma nepieciešamība izriet no Vienošanās un Līguma rakstura un/vai apjoma, un kuru izpilde vai pielietojums var būt nepieciešams, lai izpildītu Darbus.
Vienas vienības izmaksas/cena – izmaksas (euro bez PVN), kas tiek vērtētas Atklāta konkursa piedāvājumā, nosakot saimnieciski visizdevīgāko piedāvājumu. Vienošanās dalībnieka iesniegtajā Finanšu piedāvājumā Atklātam konkursam ir norādītas maksimālās vienas vienības/pozīcijas izmaksas, savukārt Uzaicinājuma Finanšu piedāvājumā Vienošanās dalībnieks iesniedz konkrēta Darba fiksētās vienas vienības izmaksas, kas nevar pārsniegt Atklāta konkursa piedāvājumā iesniegtās vienas vienības izmaksas konkrēta pozīcijā.
Saimnieciski visizdevīgākais piedāvājums – visiem Vienošanās noteikumiem atbilstošs piedāvājums ar zemāko cenu.
VIENOŠANĀS PRIEKŠMETS 
Vienošanās nosaka kārtību, kādā Pasūtītājs izvēlas Vienošanās dalībnieku, ar kuru slēgt Līgumu par Darbu izpildi.
Darbs tiek veikts atbilstoši Pasūtītāja Uzaicinājumam, Pasūtītāja noteiktajā laikā, vietā un apjomā saskaņā ar Vienošanās noteikumiem, Līgumu, iepirkuma dokumentāciju, Tehnisko specifikāciju, Darba uzdevumu un Vienošanās dalībnieka iesniegto piedāvājumu Uzaicinājuma ietvaros.
Vienošanās ir paredzēta labiekārtošanas darbu veikšanai Pasūtītāja objektos. Vienošanās ietvaros tiks veikti remontdarbi vai būvdarbi, kuru realizācijai ir nepieciešama būvniecības ieceres dokumentācija – paziņojums par būvniecību, paskaidrojuma raksts vai būvprojekts (turpmāk – BID). Gadījumā, ja Darbu realizācijai atbilstoši normatīvo aktu prasībām būs nepieciešama BID, tā tiks izstrādāta cita iepirkuma un līguma ietvaros. 
VIENOŠANĀS DARBĪBAS LAIKS UN VIETA
Vienošanās ir spēkā ne ilgāk kā 24 (divdesmit četrus) mēnešus, skaitot no tās abpusējās parakstīšanas dienas, vai līdz Vienošanās summas apguvei, atkarībā no tā, kurš no apstākļiem iestājas pirmais. Ja 24 (divdesmit četru) mēnešu laikā no Vienošanās spēkā stāšanās dienas Vienošanās summa nav apgūta, Puses var izskatīt iespēju pagarināt Vienošanās darbības termiņu vēl uz 12 (divpadsmit) mēnešiem, nepārsniedzot Vienošanās summu. 
Objektu adreses, kurās veicami Darbi:
Anniņmuižas bulvāris 26A, Rīga;
Brīvības gatve 333, Rīga;
Brīvības gatve 345, Rīga;
Brīvības gatve 351, Rīga;
Brīvības gatve 333B, Rīga;
Cigoriņu iela 1, Rīga;
Cigoriņu iela 3, Rīga;
Dārza iela 4, Rīga;
Dārza iela 5, Rīga;
Dzirciema iela 16, Rīga;
Dzirciema iela 20, Rīga;
Dzirciema iela 20, k-2, Rīga;
Dzirciema iela 20, k-3, Rīga;
Dzirciema iela 20, k-5, Rīga;
Dzirciema iela 20, k-6, Rīga;
Dzirciema iela 20, k-7, Rīga;
Friča Brīvzemnieka iela 26, Rīga
Friča Brīvzemnieka iela 26A, Rīga
Hipokrāta iela 3, Rīga;
Jāņa Asara iela 5, Rīga;
Kapseļu iela 23, Rīga;
Kapseļu iela 23A, Rīga;
Konsula iela 21, Rīga;
Kristapa iela 30, Rīga;
Kronvalda bulvāris 9, Rīga;
Kuldīgas iela 9C, Rīga;
Mārupes iela 17 k-1, Rīga;
Mārupes iela 17 k-2, Rīga;
Palasta iela, 3, Rīga;
Rātsupītes iela 5, Rīga.
Riņķu iela 24/26, Liepāja
“Sporta bāze”, Taurenes pagasts, Cēsu novads (turpmāk visi kopā vai katrs atsevišķi atkarībā no konteksta – Objekts/i) 
Objektu sarakstam ir informatīvs raksturs, un Pasūtītājs ir tiesīgs nepasūtīt Darbus kādā no norādītajiem Objektiem vai pievienot jaunu objektu.
VIENOŠANĀS SUMMA
Kopējā līgumcena par Darbiem visā Vienošanās darbības laikā nepārsniedz 120 000,00 EUR (viens simts divdesmit tūkstoši euro un 00 centi) bez pievienotās vērtības nodokļa (turpmāk – PVN) apmērā. Pasūtītājam ir tiesības Vienošanās darbības laikā neizlietot visu Vienošanās summu.
Atlīdzību par kvalitatīvi veiktu Darbu Pasūtītājs samaksā Vienošanās dalībniekam atbilstoši noslēgtajam Līgumam.
Vienošanās dalībnieku piedāvātās Vienas vienības cenas, ko Vienošanās dalībnieki ir iesnieguši Finanšu piedāvājumā Atklātam konkursam, ir maksimālās Vienas vienības cenas un tiek fiksētas uz visu Vienošanās izpildes laiku un netiks palielinātas. 
UZAICINĀJUMA NOSŪTĪŠANA, PIEDĀVĀJUMU IESNIEGŠANA UN LĪGUMA NOSLĒGŠANAS KĀRTĪBA
Ja Pasūtītājam rodas nepieciešamība, Pasūtītājs sagatavo Darba uzdevumu, nosakot Darbu apjomu, Objektu raksturojošo informāciju, Objekta adresi, papildus Darba izpildei nepieciešamo būvspeciālistu/personāla piesaistīšanas nosacījumus, to pieredzes prasības, speciālās prasības, Darbu izpildes termiņu, Darbu izpildes grafiku, objekta apskates nosacījumus (ja nepieciešams), kā arī citu būtisku informāciju Piedāvājuma sagatavošanai.
[bookmark: _Hlk18052740]Uzaicinājumu Pasūtītājs nosūta uz Vienošanās dalībnieku kontaktpersonu e-pastiem, kuri norādīti šīs Vienošanās 14.1.2. punktā norādītajām e-pasta adresēm, ar lūgumu iesniegt Piedāvājumus par Darbu izpildi. Uzaicinājums uzskatāms par saņemtu, ja tas nosūtīts adresātam atbilstoši Vienošanās noteikumiem.
Pasūtītājs ir tiesīgs Darba uzdevumā vai Uzaicinājuma formā (t.sk. kas attiecas uz Līgumcenas noteikšanu), izvirzīt papildus prasības.
Ja Uzaicinājumā/Darba uzdevumā ir paredzēta Objekta apskate, Vienošanās dalībniekam ir pienākums tajā noteiktajā laikā veikt Objekta apskati vai citā tam piemērotā laikā pirms Piedāvājuma iesniegšanas, to saskaņojot ar Pasūtītāju. Objekta apskates vieta, adrese un laiks tiek norādīts Uzaicinājumā un/vai Darba uzdevumā, ja obligāto Objekta apskati Pasūtītājs ir noteicis konkrētā Uzaicinājuma ietvaros.
Gadījumā, ja Vienošanās dalībnieks neveic Objekta apskati, uzskatāms, ka tas atsakās no dalības konkrētajā Uzaicinājumā, kā arī Pasūtītājs ir tiesīgs neizskatīt šāda Vienošanās dalībnieka iesniegto Piedāvājumu (ja tāds iesniegts) konkrētajam Uzaicinājumam un noraidīt Piedāvājumu.
Piedāvājumu iesniegšanas termiņu pasūtītājs nosaka Uzaicinājumā, bet ne īsāku par 5 (piecām) darba dienām, skaitot no Uzaicinājuma nosūtīšanas dienas. Vienošanās dalībnieks Pasūtītāja Uzaicinājuma norādītajā termiņā nosūta savu Piedāvājumu uz Pasūtītāja Uzaicinājumā norādīto Pasūtītāja e-pastu. Ja Piedāvājums nav nosūtīts uz Pasūtītāja Uzaicinājumā norādīto e-pasta adresi (proti, nosūtīts uz citu e-pasta adresi), tas netiek uzskatīts par iesniegtu. 
Piedāvājumu iesniegšanas termiņš var tikt grozīts gadījumā, ja Uzaicinājumā, Darba uzdevumā, tā pielikumos, veidlapās ir nepieciešamas izmaiņas, kā arī citos gadījumos, ja tam ir objektīvs pamatojums. Paziņojums ar izmaiņām Piedāvājumu iesniegšanas termiņā, Uzaicinājumā, ar to saistītajos dokumentos, tiek nosūtīts ne vēlāk kā 2 (divas) darba diena pirms sākotnēji noteiktā Piedāvājumu iesniegšanas termiņa beigām visiem Vienošanās dalībniekiem, kam ir nosūtīts Uzaicinājums. 
Piedāvājumus, kas tiek iesūtīti pēc Uzaicinājumā noteiktā termiņa, Pasūtītājs neizskata. 
Iesniedzot Piedāvājumu, Vienošanās dalībniekam ir pienākums izvērtēt visas apstākļus, Uzaicinājuma dokumentāciju, Darba uzdevumu un noteikt piedāvāto līgumcenu bez PVN par konkrētā Darba izpildi. 
Vienošanās dalībniekam, izvērtējot savas spējas izpildīt Līguma saistības Darba uzdevumā noteiktajam Darbam, savā Uzaicinājuma Finanšu piedāvājumā jāizsaka Piedāvājuma summa (t.sk. visās pozīcijās),  divas zīmes aiz komata.
Piedāvājumā Vienošanās dalībniekam ir pienākums iekļaut visas ar Darbu izpildi saistītās izmaksas, t.sk., kā nodokļi, darba alga, administrācijas izmaksas, atvaļinājumu rezerves, pelņu, transportu, telpu nomu, tehnikas nolietojumu, licences u.tml. saimnieciskās darbības izdevumus, kā arī izmaksas, kas nav īpaši izdalītas, bet nepieciešamas kvalitatīvai Līguma izpildei.
Piedāvājumā Vienošanās dalībnieks ir tiesīgs piedāvāt Darbu izmaksas, kas nav augstākas par Atklāta konkursa Finanšu piedāvājumā norādītajām konkrētās pozīcijas Vienas vienības izmaksām.
Uzaicinājuma Finanšu piedāvājumā, Vienošanās dalībnieka norādītās konkrēto pozīciju Vienas vienības izmaksas visā noslēgtā Līgumu darbības laikā netiks paaugstinātas.  
Uzaicinājuma Finanšu piedāvājumā Vienošanās dalībniekiem, profesionāli izvērtējot konkrēto Uzaicinājumu, veicamo darbu ietvaru, Darba uzdevumu un Darbu sarežģītību, Atklātā konkursā iesniegtā Finanšu piedāvājuma norādītie izcenojumi var tikt samazināti, ciktāl tas nav pretrunā ar paša Vienošanās dalībnieka spēju saimnieciski izpildīt Līgumu, nav pretrunā ar spēkā esošajiem normatīvajiem aktiem, Vienošanos un Būvniecības nozares ģenerālvienošanos[footnoteRef:1] (ja attiecināma).  [1:  https://lbna.lv/writable/public_files/LBNA_2025_09_30_gv_konsolideta_ar_pielikumu.pdf] 

Piedāvājumā Vienošanās dalībniekam jāiesniedz visi Uzaicinājumā un Darba uzdevumā norādītie dokumenti, aizpildītās veidlapas, t.sk., ja Uzaicinājums/Darba uzdevums nosaka konkrētu būvspeciālistu/personāla piesaisti Līguma izpildē, tad Piedāvājumam jāpievieno piedāvātā būvspeciālista/personāla apliecinājums par gatavību piedalīties konkrēta Līguma izpildē, atbilstoši Uzaicinājumā pievienotajai veidlapai.
Piedāvājumā jānorāda informācija par Vienošanās dalībnieka apakšuzņēmējiem, ja Vienošanās dalībnieks plāno nodot vismaz 10 000 EUR (desmit tūkstoši euro) no noslēdzamā Līguma vērtības un, ja informācija par apakšuzņēmēju iepriekš nav sniegta Atklāta konkursa piedāvājumā, kā arī papildu jāiesniedz šo personu apliecinājumu vai vienošanos par nepieciešamo resursu nodošanu un piedalīšanos Līguma izpildē, aizpildot Uzaicinājumam pievienotās veidlapas.
Pasūtītājs ne vēlāk kā 10 (desmit) darba dienu laikā (ja Uzaicinājumā nav noteikts citādi) pēc Uzaicinājumā norādītā Piedāvājuma iesniegšanas termiņa beigām izvērtē Piedāvājumu atbilstību Vienošanās, Uzaicinājumā un Darba uzdevumā paredzētajām prasībām ar nosacījumu, ja Pasūtītājam nav nepieciešams lūgt papildus skaidrojumu un informāciju no Vienošanās dalībnieka par iesniegto Piedāvājumu.
Piedāvājumu vērtēšanas laikā tiek pārbaudīts:
Piedāvājuma aritmētiskās kļūdas. Ja šādas kļūdas tiek konstatētas, tās tiek labotas. Par kļūdu labojumu un laboto Piedāvājuma summu Pasūtītājs paziņo Vienošanās dalībniekam, kura pieļautās kļūdas labotas. Vērtējot Piedāvājumu, tiek ņemti vērā veiktie labojumi;
Uzaicinājumā un Darba uzdevumā noteikto iesniedzamo dokumentu atbilstība Uzaicinājumā un Darba uzdevumā izvirzītajām prasībām;
apakšuzņēmēju izslēgšanas nosacījumu neesamība, ievērojot normatīvajos aktos noteiktos izslēgšanas nosacījumus; 
Vienošanās dalībnieka piesaistīto apakšuzņēmēju tiesības piedalīties Līguma izpildē atbilstoši spēkā esošajiem normatīvajiem aktiem, proti, vai tie ir reģistrēti BIS; 
Piesaistīto būvspeciālistu/personāla iesaiste un to atbilstība Uzaicinājumā un Darba uzdevumā izvirzītajām prasībām, to reģistrācija BIS; 
Citi no Vienošanās un Darba uzdevuma izrietošie nosacījumi, cik tālu attiecas uz Darbu izpildi.
Piedāvājumu vērtēšanas laikā Pasūtītājs ir tiesīgs piemērot šādus nosacījumus:
pieprasīt Vienošanās dalībniekam iesniegt detalizētu skaidrojumu, kā tas plānojis organizēt Līguma izpildi un kvalitatīvi izpildīt tam uzdotos pienākumus, ja kāds no Piedāvājumā piedāvātajiem būvspeciālistiem/personāla ir nodarbināts citā Pasūtītāja Līgumā (veic pienākumus cita Līguma ietvaros, ka noslēgts šīs Vienošanās ietvaros). Vienošanās dalībniekam ir pienākums iesniegt skaidrojumu ne vēlāk kā 3 (trīs) darbdienu laikā no Pasūtītāja pieprasījuma saņemšanas dienas, ja Pasūtītājs nav noteicis citādi;
Pasūtītājam ir tiesības noraidīt Vienošanās dalībnieka Piedāvājumu, ja pēc skaidrojuma saņemšanas konstatēts, ka Vienošanās dalībnieks nepierāda spēju nodrošināt kvalitatīvu, noteiktajām prasībām atbilstošu Līguma izpildi;
pieprasīt Vienošanās dalībniekam iesniegt detalizētu skaidrojumu par Piedāvājumā norādīto izmaksu veidošanos un Vienošanās dalībniekam ir pienākums iesniegt skaidrojumu ne vēlāk kā 3 (trīs) darbdienu laikā no Pasūtītāja pieprasījuma saņemšanas dienas;
Pasūtītājam ir tiesības noraidīt Vienošanās dalībnieka Piedāvājumu, ja Pasūtītājs, izvērtējot Vienošanās dalībnieka iesniegto detalizēto skaidrojumu par Darbu izpildes izmaksu veidošanos, konstatē, ka Piedāvājums ir nepamatoti lēts un/vai rodas šaubas par pieprasīto izmaksu ekonomisko pamatojumu; 
Pasūtītājam ir tiesības noraidīt Vienošanās dalībnieka Piedāvājumu, ja izvērtējot Vienošanās dalībnieka iesniegto skaidrojumu par Darbu izpildes nodrošināšanu, Pasūtītājam rodas šaubas par to, ka Vienošanās dalībnieks spēs izpildīt Darbu.
[bookmark: _GoBack]Vienošanās dalībnieka piedāvājums var tikt noraidīts, ja:
attiecīgais būvspeciālists/personāls nav ietverts Piedāvājuma būvspeciālistu sarakstā, ja tas tika prasīts Uzaicinājumā;
piedāvāts būvspeciālists/personāls, kuru Pasūtītājs pēdējo 30 (trīsdesmit) dienu laikā līdz noteiktajam Piedāvājuma iesniegšanas termiņam kādā no Pasūtītāja Līgumiem, kas noslēgts Vienošanās ietvaros, ir pieprasījis nomainīt Līguma norādīto iemeslu dēļ;
piedāvātājam būvspeciālistam piedāvājuma iesniegšanas dienā nav spēkā esoša būvprakses sertifikāta, - tas ir anulēts vai tā darbība ir apturēta vai, nav iesniegts atzīšanas institūcijas lēmums par atļauju sniegt īslaicīgu profesionālo pakalpojumu Latvijas Republikā reglamentētajā profesijā tam piedāvātajam būvspeciālistam, kurš izglītību un profesionālo kvalifikāciju ieguvis ārvalstī;
nav iesniegts būvspeciālista pieredzes apraksts un apliecinājums, ja tā iesniegšana noteikta Uzaicinājumā;
ja jebkura Piedāvājumā norādītā Darbu Vienas vienības cenas pārsniedz Vienošanās dalībnieka Atklātam konkursam iesniegtajā Finanšu piedāvājumā norādīto maksimālo attiecīgās Vienas vienības cenu konkrētajā darbu daļā;
nav iesniegta papildus informācija, skaidrojums par Piedāvājumu, Līguma izpildes nodrošināšanu un/vai piedāvāto līgumcenu, ja tādi tika pieprasīti un nav iespējams objektīvi izvērtēt iesniegtā piedāvājuma atbilstību;
iesniegtais Piedāvājums neatbilst Pasūtītāja Uzaicinājumā izvirzītajām prasībām, t.sk. nav sniegta visa obligāti norādāmā informācija;
Vienošanās dalībnieks iesniedzis Piedāvājuma variantus vai vairākus finanšu piedāvājumus (ja piemērojams);
Piedāvājums iesniegts pēc Uzaicinājumā norādītā piedāvājuma iesniegšanas termiņa;
Vienošanās dalībnieks kavē jebkura šīs Vienošanās ietvaros noslēgta Līguma izpildi;
Pretendenta kopējā cena par darbu pārsniedz Pasūtītāja plānotos finanšu līdzekļus konkrēta darba veikšanai; 
citos gadījumos, ja Pasūtītājs to uzskata par būtisku un objektīvu, ievērojot Vispārīgās vienošanās nosacījumus un spēkā esošo normatīvo aktu prasības.
Pasūtītājs ir tiesīgs jebkurā brīdī pārtraukt Piedāvājumu vērtēšanu, ja tam ir objektīvs pamatojums. 
Gadījumā, ja iesniegtie Piedāvājumi pārsniedz Vispārīgās vienošanās 4.1.punktā norādīto summu, Pasūtītājam ir tiesības nevērtēt nevienu no Piedāvājumiem un lemt par turpmāko rīcību, ievērojot Vienošanās paredzētos nosacījumus.
Līguma slēgšanas tiesības Komisija piešķir Vienošanās dalībniekam, kurš ir iesniedzis saimnieciski visizdevīgāko piedāvājumu.
Ja saimnieciski visizdevīgākā piedāvājuma vērtēšanas laikā tiek konstatēts, ka vismaz diviem Vienošanās dalībniekiem ir vienāda cena, tad Pasūtītājam ir tiesības rīkot izlozi vai pārtraukt konkrēto iepirkuma procedūru un atkārtoti uzaicināt Vienošanās dalībniekus iesniegt piedāvājumus, nosūtot jaunu Uzaicinājumu.
Noslēdzot konkrēto Līgumu tiek noteikta fiksēta līgumcena par konkrēto darbu kā komplektu un līgumcena paliek nemainīga, izņemot Līgumā un normatīvajos aktos noteiktos gadījumus.
Pasūtītājs informē visus Vienošanās dalībniekus, kas ir iesnieguši Piedāvājumus, par komisijas pieņemto lēmumu, nosūtot komisijas lēmumu 3 (trīs) darba dienu laikā pēc lēmuma pieņemšanas.
Vienošanās dalībniekam, kura Piedāvājums ir atzīts par saimnieciski visizdevīgāko un, kuram ir piešķirtas līguma slēgšanas tiesības, ir pienākums parakstīt Līgumu 3 (trīs) darba dienu laikā pēc Līguma saņemšanas. Ja Vienošanās dalībnieks atsakās parakstīt vai neparaksta Līgumu noteiktajā termiņā Pasūtītājs ir tiesīgs līguma slēgšanas tiesības piešķirt tam Vienošanās dalībniekam, kura Piedāvājums ir nākamais saimnieciski visizdevīgākais piedāvājums.  Pasūtītājs var neizmantot šajā punktā noteiktās tiesības un lemt par konkrētās iepirkuma procedūras pārtraukšanu, atkārtotu Uzaicinājumu nosūtīšanu un Piedāvājumu iesniegšanu. 
Pasūtītājam ir tiesības pieņemt lēmumu neslēgt Līgumu, ja tam ir objektīvs pamatojums.
Vienošanās dalībnieki sedz visas izmaksas, kas ir saistītas ar Piedāvājuma sagatavošanu un iesniegšanu. Pasūtītājs neuzņemas nekādas saistības par šīm izmaksām, neatkarīgi no Uzaicinājuma rezultātiem.
Pasūtītājam ir tiesības ārpus Vienošanās veikt iepirkuma procedūru un uzdot izpildīt Darbus citam uzņēmējam.
Atbilstoši Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un tā piemērošanas kārtība” zaļā publiskā iepirkuma prasības nepieciešamības gadījumā tiks noteiktas Uzaicinājumā/Darba uzdevumā un Līgumā katram Darbam un Objektam atsevišķi.
PUŠU PIENĀKUMI UN TIESĪBAS
Pasūtītājam ir pienākums Vienošanās dalībniekiem sniegt Pasūtītāja rīcībā esošo informāciju, kas nepieciešama Piedāvājuma sagatavošanai un Darba izpildei.
Vienošanās dalībniekam ir pienākums iesniegt Piedāvājumu Vienošanās noteiktajā kārtībā.
Vienošanās dalībniekam, ja tam ir piešķirtas Līguma slēgšanas tiesības, ir pienākums slēgt Līgumu ar Pasūtītāju saskaņā ar Vienošanos, Darba uzdevumu, Uzaicinājumam pievienoto Līguma projektu un Latvijas Republikā spēkā esošajiem normatīvajiem aktiem.
Vienošanās dalībniekam ir pienākums veikt un uzturēt spēkā katra attiecīgā Līguma darbības laikā savu civiltiesiskās atbildības un būvspeciālistu profesionālās civiltiesiskās atbildības apdrošināšanu atbilstoši spēkā esošo normatīvo aktu prasībām.
Vienošanās dalībniekam ir pienākums sniegt Darbus saskaņā ar Vienošanos un Līgumu.
Vienošanās dalībniekam ir pienākums uzturēt aktuālu Darbu izpildē iesaistīto apakšuzņēmēju un speciālistu sarakstu, savlaicīgi un atbilstoši Vienošanās noteikumiem informējot Pasūtītāju par nepieciešamību veikt jaunu apakšuzņēmēju un/vai speciālistu piesaisti un/vai nomaiņu.
Pusēm ir pienākums informēt otru Pusi par jebkādiem apstākļiem, kas radušies un var kavēt, apgrūtināt vai ierobežot Vienošanās izpildi pilnībā vai daļēji 3 (trīs) darba dienu laikā no šādu apstākļu rašanās brīža.
Pēc Pasūtītāja pieprasījuma Vienošanās dalībniekam ir pienākums sagatavot paskaidrojumu par Vienošanās un/vai Līguma izpildes gaitu, Pasūtītāja noteiktajā termiņā.
APAKŠUZŅĒMĒJU UN SPECIĀLISTU NOMAIŅA
Vienošanās dalībniekam jebkurā brīdī ir tiesības lūgt Atklāta konkursa piedāvājumā norādītā apakšuzņēmēja un/vai personāla nomiņu vai jauna apakšuzņēmēja un/vai personāla piesaisti, norādot par to informāciju Piedāvājumā vai iesniedzot atsevišķu iesniegumu. 
Pieteikumu apakšuzņēmēja un /vai būvspeciālista/personāla izslēgšanai/nomaiņai/jauna piesaistei Vienošanās dalībnieks iesniedz brīvā formā, rakstveidā nosūtot to uz Vispārīgajā vienošanās norādīto Pasūtītāja elektronisko adresi.
Pēc Līguma noslēgšanas Vienošanās dalībniekam ir tiesības mainīt Uzaicinājuma kārtībā iesniegtajā Piedāvājumā norādītos būvspeciālistus un apakšuzņēmējus tikai Līgumā noteiktajā kārtībā un gadījumos.
Gadījumā, ja Līguma izpildes laikā Vienošanās dalībniekam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Pasūtītājam:
norādot nomaiņas vai piesaistes iemeslu un apakšuzņēmējam izpildei nododamos darbus un darbu vērtību summu;
iesniedzot rakstveida apakšuzņēmēja apliecinājumu vai vienošanos par gatavību veikt apakšuzņēmējam nododamos darbus.
Līguma izpildē iesaistītā personāla nomaiņu Vienošanās dalībniekam ir tiesības veikt, ja: 
Vienošanās dalībnieks pierāda, ka ir izbeigtas tiesiskās attiecības ar konkrēto speciālistu, līdz ar to nav iespējama konkrētās personas dalība Līguma izpildē;
pēc Pasūtītāja iniciatīvas, ja personāls neatbilst Līguma un/vai Darba uzdevuma, Darba uzdevuma prasībām, un/vai normatīvo aktu prasībām;
cita iemesla dēļ, ja Pasūtītājs to atzīst par pamatotu. 
Papildus iesniegumam apakšuzņēmēju/personāla piesaistīšanas vai nomaiņas gadījumā Uzņēmējam jāiesniedz Pasūtītājam apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju).
Ja piedāvātais apakšuzņēmējs, kura sniedzamo būvdarbu vērtība ir vismaz 10 000 euro, Pasūtītājs veic izslēgšanas iemeslu pārbaudi atbilstoši Publisko iepirkumu likuma noteiktajai kārtībai.
Pasūtītājs pieņem lēmumu atļaut vai atteikt personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē normatīvo aktu noteiktajā kārtībā.
PUŠU ATBILDĪBA
8.1. Pasūtītājs neatbild par Vienošanās dalībnieka saistībām, kuras Vienošanās dalībnieks uzņēmies attiecībā pret trešajām personām, lai nodrošinātu Vienošanās izpildi.
8.2. Vienošanās dalībnieks Līguma izpildes laikā, ir pilnībā atbildīgs par Piedāvājumā norādītā personāla noslodzes atbilstību darba tiesību normām (piemēram, virsstundu noteikšana, blakus darbs, u.tml.).
8.3. Gadījumā, ja Vienošanās dalībnieks ir pilnsabiedrība vai piegādātāju apvienība, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu, bez iepriekšējas rakstiskas saskaņošanas ar Pasūtītāju.
9. VIENOŠANĀS STĀŠANĀS SPĒKĀ, GROZĪŠANA UN IZBEIGŠANA
9.1. Vienošanās stājas spēkā dienā, kad Puses to ir parakstījušas. Ja Vienošanos kāds neparaksta, tā ir spēkā attiecībā uz tiem Vienošanās dalībniekiem, kuri to ir parakstījuši, pie nosacījuma, ja Vienošanos ir parakstījis Atklātā konkursā nolikumā noteiktais minimālais Vienošanās dalībnieku skaits. 
9.2. Vienošanos un tās pielikumus var grozīt vai papildināt vienīgi ar Pušu savstarpēju rakstisku vienošanos. 
9.3. Vienošanās var tikt izbeigta attiecībā pret kādu no Vienošanās dalībniekiem vai visiem Vienošanās dalībniekiem pirms termiņa jebkurā brīdī, Pusēm par to rakstveidā vienojoties vai vienpusēji Vienošanās noteiktajā kārtībā.
9.4. Ja Vienošanās tiek izbeigta attiecībā pret kādu Vienošanās dalībnieku, tad attiecībā pret pārējiem Vienošanās dalībniekiem Vienošanās paliek spēkā.
9.5. Pasūtītājam ir tiesības vienpusēji atkāpties no Vienošanās attiecībā pret kādu Vienošanās dalībnieku par to paziņojot Vienošanās dalībniekam, ja: 
9.5.1. Vienošanās dalībnieks Atklātā konkursā vai Vienošanās izpildes laikā ir sniedzis nepatiesas ziņas vai apliecinājumus;
9.5.2. Vienošanās dalībnieks Vienošanās izpildes laikā pārkāpis normatīvos aktus attiecībā uz Vienošanās un Līguma slēgšanu un izpildi;
9.5.3. Vienošanās dalībnieks nepienācīgi pilda ar Vienošanos un/vai Līgumu  uzņemtās saistības un turpina tās nepildīt arī pēc Pasūtītāja brīdinājuma saņemšanas;
9.5.4. Vienošanās dalībnieka iesniegtais Piedāvājums Līguma slēgšanai 1 (viena) gada periodā kopā 3 (trīs) reizes noraidīts, jo Vienošanās dalībnieks nav ievērojis Vienošanās noteikto Piedāvājuma iesniegšanas kārtību;
9.5.5. viena gada periodā vairāk kā 2 (divas) reizes tiek konstatēta Vienošanās dalībnieka nekvalitatīva Līguma izpilde, ko apliecina Vienošanās dalībniekam par Līgumos noteiktajiem pārkāpumiem piemērotie līgumsodi;
9.5.6. Vienošanās dalībnieks ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros Vienošanās dalībnieku ir atbrīvojusi no naudas soda vai samazinājusi naudas sodu;
9.5.7. Vienošanās dalībniekam Latvijas Republikas normatīvajos aktos noteiktajā ir pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par bankrotu vai tiek konstatēti citi apstākļi, kas liedz vai liegs Vienošanās dalībniekam turpināt Vispārīgās vienošanās izpildi saskaņā ar tās noteikumiem;
9.5.8. Vienošanos nav iespējams izpildīt tādēļ, ka tās izpildes laikā Vienošanās dalībniekam, tās valdes vai padomes loceklim, pārstāvēttiesīgai personai vai prokūristam vai atbildīgajai personai, kura ir pilnvarota pārstāvēt Vienošanās dalībnieku darbībās, kas saistītas ar filiāli ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.5.9. Vienošanās dalībnieks ir izslēgts no Būvkomersantu reģistra;
9.5.10. normatīvajos aktos noteiktajos gadījumos.
9.6. Pasūtītājam ir tiesības vienpusēji atkāpties no Vienošanās jebkura cita iemesla dēļ, rakstveidā paziņojot Vienošanās dalībniekiem.
9.7. Vienošanās tiek uzskatāma par izbeigtu 7. (septītajā) darba dienā no paziņojuma nosūtīšanas dienas. 
9.8. Noslēgtajos Līgumos noteiktās saistības, kas ir spēkā uz Vienošanās izbeigšanas brīdi, saglabājas līdz to pilnīgai izpildei, izņemot gadījumu, ja to turpmāka izpilde ir faktiski neiespējama.
9.9. Ja Vienošanās vai Līgums tiek izbeigts pirms termiņa, Vienošanās dalībniekam ir pienākums nodot visu tā rīcībā esošo un ar Vienošanos vai izbeigtā Līguma izpildi saistīto dokumentāciju Pasūtītājam ne vēlāk kā 3 (trīs) darba dienu laikā no Vienošanās vai Līguma izbeigšanas, ja Pasūtītājs nav noteicis citādi konkrētā gadījumā.
9.10. Ja Vispārīgā vienošanās ir izbeigta pirms termiņa neatkarīgi no izbeigšanās iemesliem, Vispārīgās vienošanās dalībnieks/i nav tiesīgs/i pieprasīt no Pasūtītāja jebkādu zaudējumu atlīdzību, kompensācijas, izdevumu un izmaksu atlīdzināšanu, līgumsodu un jebkādu citu naudas summu samaksu.
10. STRĪDU RISINĀŠANAS KĀRTĪBA

10.1. Strīdus risina savstarpēju sarunu ceļā. Ja šādā veidā vienošanos panākt nav iespējams, Puses strīdu risina atbilstīgi normatīvajiem aktiem. Neskatoties uz jebkāda strīda pastāvēšanu vai uzsāktu tiesvedību, Vienošanās dalībnieka pienākums ir turpināt pienācīgi un godprātīgi izpildīt Darbus un citus Līgumā paredzētos un no tā izrietošos pienākumus, ja Pasūtītājs nenosaka citādi.

11. NEPĀRVARAMA VARA
11.1. Puses tiek atbrīvotas no atbildības par Vienošanās saistību neizpildi, ja to cēlonis ir nepārvarama vara, kuru attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas, un kura iestāšanās nav saistīta ar Puses saistību neizpildi vai nevērību. Par šādiem apstākļiem atzīstamas stihiskas nelaimes un dabas katastrofas, kara darbība, blokāde, civiliedzīvotāju nemieri, kuru rezultātā Vienošanās izpilde ir neiespējama.
11.2. Puse, kuru ietekmē nepārvaramas varas apstākļi, nekavējoties, bet ne vēlāk kā 5 (piecu) dienu laikā no nepārvaramas varas apstākļu konstatēšanas brīža, par to informē otru Pusi. Pasūtītājs ir tiesīgs neatzīt Vienošanās dalībnieka norādīto apstākli par nepārvaramu varu, ja nepārvarama vara konkrētajā gadījumā neietekmē Vienošanās izpildi.
11.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darba dienu laikā, attiecīgā Puse netiek atbrīvota no Vienošanās saistību izpildes pienākuma.
11.4. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Vienošanās turpmāko izpildi vai izbeigšanu. Vienošanās izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
12. PERSONAS DATU AIZSARDZĪBA
12.1. Ja Vienošanās un Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Dati), Puses ir tiesīgas apstrādāt no otras Puses iegūtos datus tikai ar mērķi nodrošināt Vienošanās un Līgumā noteikto saistību izpildi, ievērojot Eiropas Parlamenta un Padomes 2016.gada 27.aprīļa regulā (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Regula) un citos spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Vienošanos un Līgumu, un normatīvajos aktos noteikto.
12.2. Ja Vienošanās un Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. 
13. KONFIDENCIĀLA INFORMĀCIJA
13.1. Puses ir atbildīgas viena otrai par Vienošanās un Līgumā noteikto konfidencialitātes saistību ievērošanu, un tām ir aizliegts izpaust konfidenciālu informāciju (turpmāk – Konfidenciāla informācija) trešajām personām. Ar Konfidenciālas informācijas izpaušanu Vienošanās ietvaros saprot Konfidenciālas informācijas nodošanu jebkādā veidā trešajām personām.
13.2. Konfidenciāla informācija ir jebkāda veida informācija par Pusi, kas ir jebkādā veidā nodota vai kļuvusi zināma otrai Pusei Vienošanās izpildes laikā, kā arī jebkura cita informācija, kuru Puse Vienošanās un Līguma darbības laikā ir rakstveidā norādījusi, kā konfidenciālu.
13.3. Vienošanās un Līgumā noteiktās konfidencialitātes saistības neattiecas uz tādu informāciju:
13.3.1. kas Konfidenciālas informācijas nodošanas otrai Pusei laikā vai pēc tam ir vai kļūst publiski zināma, Pusēm nepārkāpjot Vienošanos un Līgumu;
13.3.2. kas otrai Pusei bija tiesiski pieejama pirms tās saņemšanas;
13.3.3. kuru Puse, kas nav Konfidenciālas informācijas saņēmējs, bez ierobežojumiem jau ir atklājusi trešajai personai.
13.4. Netiks uzskatīts, ka Puse ir pārkāpusi savas Vienošanās un Līgumā noteiktās konfidencialitātes saistības, ja Konfidenciālas informācijas izpaušanas pienākumu paredz tiesību akts, kas jāizpilda šai Pusei vai, ja Konfidenciālas informācijas izpaušana ir nepieciešama, lai izpildītu savas Vienošanās un Līgumā paredzētās saistības, vai ir nepieciešama tiesvedībā, lai aizsargātu Puses tiesības saskaņā ar Vienošanos un Līgumu.
13.5. Konfidencialitātes saistības Pusēm ir saistošas līdz brīdim, kamēr otra Puse nepaziņo par pretējo.
13.6. Par Konfidenciālu informāciju ir uzskatāma arī citu būvniecības procesa dalībnieku informācija, kas Vienošanās dalībniekam Vienošanās un Līguma izpildes laikā kļuva zināma, piemēram, būvprojektu risinājumi, tāmes u.tml., kas norādītas kā konfidenciālas. 
14. KONTAKTPERSONAS
14.1. [bookmark: _Hlk198746186]Vienošanās izpildes laikā saziņa tiek veikta ar e-pasta starpniecību, izmantojot drošu elektronisko parakstu.
14.1.1. Atbildīgo personu par Vienošanās izpildi, t.sk., iespējamo papildinājumu vai izmaiņu saskaņošanu (izņemot Vienošanās grozījumu parakstīšanu), Pasūtītājs pilnvaro_____________, tālr.:_______________, e-pasta adrese:_________________  un tās aizvietotāju prombūtnē________________, tālr. ____________ e-pasta adrese ____________
14.1.2. Vienošanās dalībnieku pilnvarotās personas Vienošanās izpildē :
14.1.2.1.   Vienošanās dalībnieks: ____________, tālr. ____________, e‑pasta adrese _______________, 
14.1.2.2. Vienošanās dalībnieks: ____________, tālr. ____________, e‑pasta adrese _______________,
14.1.2.3. Vienošanās dalībnieks: ____________, tālr. ____________, e‑pasta adrese _______________,
14.1.2.4. Vienošanās dalībnieks: ____________, tālr. ____________, e‑pasta adrese _______________.
(norāda atbilstoši dalībnieku skaitam)
14.2. [bookmark: _Hlk158116664]Par Vienošanās izpildei būtisko rekvizītu, kontaktpersonu/pārstāvja, pilnvaroto personu maiņu, Puses informē viena otru. 
14.3. Ja kāda no Pusēm neinformē otru Pusi par savu rekvizītu maiņu šajā Vienošanās noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otrai Pusei.
14.4. Līdz brīdim, kamēr Pasūtītājam nav rakstiski paziņots par Vienošanās noteiktās e-pasta adreses maiņu, visi nosūtītie paziņojumi uz iepriekšējo e-pasta adresi ir uzskatāmi par saņemtiem.
14.5. [bookmark: _Hlk198746148]Dokumenti, ziņas vai cita korespondence, kas ierakstītā pasta sūtījumā nosūtīta uz Vienošanās norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē. Elektroniskie paziņojumi uz Pušu norādītajiem e-pastiem, uzskatāmi par paziņotiem 2. (otrajā) darba dienā pēc to nosūtīšanas. 
14.6. Kontaktpersonas, kuras saistītas ar konkrēta Līguma izpildi, tiek norādītas Līgumā.
14.7. Visi ar Līguma izpildi saistītie paziņojumi (izņemot Piedāvājumi) tiek sūtīti uz Pasūtītāja norādītās kontaktpersonas e‑pasta adresi un uz rsu@rsu.lv. Pretējā gadījumā Uzņēmēja paziņojumi var tikt uzskatīti par nesaņemtiem.
15. CITI NOTEIKUMI
15.1. Ja tiek konstatētas neskaidrības vai pretrunas starp Vienošanos, Līguma noteikumiem un Līguma pielikumiem, tad piemērojams ir punkts vai dokuments, kurš paredz augstākas prasības Vienošanās dalībniekam, kā arī kurš Pasūtītājam uzliek mazāku pienākumu apjomu vai piešķir tam lielākas tiesības, un Vienošanās dalībniekam nav tiesību atsaukties uz jebkādu šādas pretrunīgas informācijas ietekmi uz Vienošanās un Līguma izpildi, kvalitāti, termiņiem, līgumcenu u.tml.
15.2. [bookmark: _Hlk158122124][bookmark: _Hlk198746252]Ja kāds no Vienošanās punktiem un apakšpunktiem neparedzētu apstākļu dēļ tiek atzīts par spēkā neesošu vai pretrunā ar normatīvajiem aktiem un tiem neatbilstošu, tas neietekmē citu Vienošanās pielīgto saistību izpildi, kuras netiek skartas sakarā ar šīm izmaiņām. 
15.3. Vienošanās sagatavota un parakstīta elektroniski ar drošu elektronisko parakstu, kas satur laika zīmogu. Vienošanās parakstīšanas datums ir pēdējā parakstītāja pievienota laika zīmoga datums un laiks. 
15.4. Iepirkuma dokumenti un tajos noteiktās prasības Vienošanās izpildē ir spēkā un ir jāievēro arī tad, ja tie nav pievienoti kā Vienošanās pielikums.
15.5. Vienošanās tās noslēgšanas brīdī ir šādi pielikumi, kas ir Vienošanās neatņemamas sastāvdaļas/ tiks precizēts/:
1. Pielikums:  Tehniskā specifikācija 
2. Pielikums: Darba uzdevums
3. Pielikums: Atklāta konkursa Finanšu piedāvājums; 
4. Pielikums: Uzaicinājums un tā pielikumi, paraugveidlapas;
5. Pielikums:  Līguma projekts.


16. PUŠU REKVIZĪTI UN PARAKSTI

